/met"l in, -uyn'/, adj.
2. containing one or more metals or metallic salts.
[1425-75; late ME metalline < ML metallinus of metal. See METAL, -INE1] Tuis	LeerLekker leerOp skool vs1
Hier kry jy inligting oor interessante selfhelpkursusse, kompetisies en slypskole wat jou kan help skitter op skool. Vind eksterne skakels na interessante hulpmiddels en toeps. Klik hier … en kom gesels saam oor wat maak leer lekker!
Vlam brand vir Afrikaans
Op 21 Februarie (Internasionale Moedertaaldag) het die ATKV Centurion se Afrikaansforum, toppresteerders in Afrikaans vereer. Hulle het elkeen ’n Prestige Prestasie Skouerband ontvang en is onderskeidelik as “Mnr Afrikaans” en “Mej. Afrikaans” aangewys. Elkeen ontvang ook ’n prestasiesertifikaat.
“Help: my kind wil nie lees nie!”
Ons leef in ŉ era waar boeke met televisie, Playstation, YouTube, Facebook en wie weet wat nog moet meeding. Maar moenie moed opgee nie – dit is steeds moontlik om lesende kinders te hê. Deur Ilse Salzwedel.
Onderwysers wat inspireer
Kwêla (kykNET, kanaal 144) is op soek na onderwysers in ons land wat kinders inspireer en op buitengewone of unieke maniere aanspoor tot nuwe hoogtes. As jy so ’n onnie ken, stuur vir Kwêla 'n e-pos van 500 – 1 000 woorde oor wie jy is, wie die onderwyser is en waar hulle skoolhou. Onthou ook om te sê hoekom jy jou onderwyser nomineer. As Kwêla dink jou inspirerende onnie is tops, kom hulle kuier!
‘n Fantastiese hulpmiddel as jy wil presteer in jou matriek-eindeksamen. Vind vorige jare se vraestelle, als op een plek, én volgens die eksamenrooster gelys sodat jy dit moeiteloos kan aflaai. Dankie, Huisgenoot en sterkte aan al die leerders!
Daar is 'n heelparty woordeboek-toeps beskikbaar vir Apple en Android en vir die meeste is die basiese weergawe gratis. Ongelukkig is almal se inhoud nie van dieselfde gehalte nie. Probeer gerus 'n paar basiese of bekende woorde en toets hulle maar uit. Dieselfde geld vir die toeps wat jou help om Afrikaans aan te leer; probeer eers die basiese weergawe voor jy hand in die sak steek vir ‘n toep van minderwaardige gehalte.
50 Languages: Afrikaans
Dié toep kombineer teks en klank om deur middel van 100 lesse 'n basiese Afrikaanse woordeskat aan te leer; die gratis weergawe het 30 lesse, daarna betaal jy vir die res.
Met hierdie toep kry jy tjoef-tjaf toegang tot Afrikaanse e-Boeke wat jy op jou slimfoon kan lees. Handige skakels na talle uitgewers wat Afrikaanse e-Boeke uitgee, asook ‘n paar skrywers se webtuistes en resensies.
https://play.google.com/ (Android-fone of -tablette)
Toegang tot 35 Afrikaanse radiostasies en -kanale. Gratis.
https://itunes.apple.com/ Android-fone of -tablette:
Interaktiewe toep om Afrikaans as gesprekstaal aan te leer; die basiese weergawe is gratis, maar jy begin betaal vir toegang tot die meer gevorderde afdelings.
https://play.google.com/ Vir iPhone of iPad:
Maroela Media: Nuus
Maroela Media se toep vir die jongste nuus, in Afrikaans.
Netwerk24: Nuus en artikels
Media24 se aanlyn-nuuskanaal. Die toep kan gratis afgelaai word en gee toegang tot enkele berigte, maar vir premie-inhoud moet jy inteken.
Die maatskappy spesialiseer in taalkursusse, nou uitgebrei om ook Afrikaans in te sluit. Met taallyste, woordeskat, klank vir uitsprake deur 'n moedertaalspreker en ‘n vasvra vir elke afdeling, volg die program 'n drie-stap-metode om Afrikaans as vreemde taal aan te leer.
https://play.google.com/ (Net vir Android-fone en -tablette)
Leesstukke vir leerders van graad 4 – 12, wat elkeen volgens moeilikheidsgraad in agt vlakke verdeel is. 'n Graad 4-leerder behoort Vlak 1 te kan doen, en Vlak 8 se ingewikkelde leesstof is vir graad 12 bedoel, maar die kleintjies sal dit ook interessant vind.
Dié toep het 10 afdelings, van algebra en vergelykings, tot statistieke, waarskynlikheid en trigonometrie. Volg die skakel onderaan die webblad om die toep teen 'n koste van R10, af te laai.
Nuttige opvoedkundige webtuistes
Die ATKV is reeds jare lank sinoniem met die omvattende, inklusiewe uitbou en bewaring van Afrikaans as lewende erfenis. Hulle bied jaarliks 30 kultuurprojekte aan en is ook nou betrokke by onderwysontwikkeling met toegang na hulpbronne vir skole, onderwysers en leerders.
afrikaansetaalraad.co.za Die ATR is ŉ inklusiewe organisasie wat alle mense saamsnoer rondom Afrikaans; gerig op die bemagtiging van die Afrikaanse taalgemeenskap en die bevordering en beskerming van Afrikaans. Die organisasie bied toegang tot heelparty taal-, letterkundige en akademiese hulpbronne – ook 'n fdeling spesiaal vir onderwysers. Die skakels na 'n paar kalenders en nuus hou jou op hoogte van die jongste gebeure en programme vir deelname.
Die Federasie van Afrikaanse Kultuurvereniginge
Die FAK bestaan reeds sedert 1929, en het ook 'n program vir die bevordering van Afrikaans onder die jeug. Benewens die jaarlikse Afrikaanse Skole-ekspo, bied My Klaskamer op hul webtuiste toegang tot gratis hulpmiddels vir onderwysers, organiseer hulle jaarliks 'n Oorsprong van Afrikaans-toer na Europa en bied skole toegang tot 'n Jeugplaas.
FEDSAS: Federasie van Beheerliggame van Suid-Afrikaanse Skole
FEDSAS is die nasionale verteenwoordigende organisasie van skole-beheerliggame. Die organisasie se grootste doelwit is om die hoogste, internasionaal-erkende onderwysstandaarde in openbare skole wat lid van die organisasie is, te handhaaf en uit te bou. Hul uitgebreide jaarprogram bied ontwikkelingsprogramme vir skole, onderwysers en leerders aan. Daar is 'n magdom tegniese en regulatoriese hulpbronne, danksy vennootskappe met die grootste rolspelers in die bedryf – insluitend op Regeringsvlak. FEDSAS is ook die tuiste van SAOOT (SA Onderwysontwikkelingstrust), wat hom beywer vir onderwysontwikkeling in voorheen benadeelde gemeenskappe.
Die SAOU is sekerlik een van die mees gevestigde onderwysorganisasies in die land. Benewens finansiële en ander steundienste en skakeling met ander onderwysersunies, is die aandag sterk op professionele verryking vir onderwysers en beroepsteun in uiteindelik ook die beste belang van leerders. Danksy die unie se wye netwerkaffiliasies, is daar toegang tot ontwikkelingskursusse op alle vlakke en alle vakgebiede.
Solidariteit Helpende Hand se SOS bied praktiese opleiding en hulpmiddels vir Afrikaanse onderwysers wat Wiskunde en Afrikaans aanbied. Die programme sluit uiteenlopende werksessies en slypskole vir leerders en onderwysers in en 'n aanlynwinkel (Die Markplein) waar vraestelle en werkkaarte gekoop en verkoop kan word.
Die SBA se hoofdoel is die bemagtiging van arm gemeenskappe om deur geletterdheidsontwikkeling 'n pad na selfonderhouding te kan stap. Die programme wissel en is gemik op kinders tussen 4 – 19 jaar oud. Daar is ook werksessies vir ouers van die leerders, vir onderwysers oor die ontwikkeling en bestuur van geletterdheid, en die opleiding van skoolverlaters om hul taalvaardighede te verbeter. Virtuele Instituut vir Afrikaans
VivA is 'n navorsingsinstituut en diensverskaffer vir Afrikaans in digitale kontekste wat hom daarvoor beywer om die gebruik en gehalte van Afrikaans plaaslik en internasionaal uit te bou. Hul programme en omvattende (digitale) hulpbronne word deurentyd aangevul en is gerig op die beskrywing en bestudering van Afrikaans in sy volle omvang en in alle kontekste, om platforms en hulpmiddels te skep vir gesproke en geskrewe Afrikaans en 'n tegnologie-gedrewe Afrikaanse taaldiens te bied.
Die VVA beywer hom vir die beskerming en behoud van Afrikaans in al sy vorme. Die grootste projek is die boektrommels vir verdienstelike skole en kleuterskole en 'n voorleesprojek. Hulle bied landwyd slypskole aan om onderwysstudente te help om tweedetaalsprekers van Afrikaans te inspireer, asook voorleeswerksessies vir ouers.
Hulp in die klaskamer en vir skooltake
http://blog.tiaan.com/ Aanlyn-speltoetser: http://blog.tiaan.com/
Volg hierdie maklike stappe om Tiaan Geldenhuys se gratis speltoetser vir Afrikaans af te laai wat jy altyd byderhand kan hou. Of jy kan sy aanlyn-speltoetser op sy blog gebruik.
'n Taalonderwyser en assesseerder in die matriek-eindeksamen deel vraestelle, lesplanne, assesseringsrubrieke en -riglyne vir Afrikaans vir graad 10 – 12. Ook raad en wenke oor eksamens.
Elektroniese hulpmiddels vir beter skryfwerk, insluitend 'n speltoetser, grammatikatoetser, tesourus en woordafbreker. Die Sentrum vir Tekstegnologie (CTexT®) van die Noordwes Universiteit (Potchefstroomkampus) se skryfhulpmiddels help Suid-Afrikaanse rekenaargebruikers al ŉ geruime tyd om beter te skryf. Die speltoetser is ook die amptelike speltoetser van Microsoft® Office.
Hier kan jy inteken of spesiale pakkette koop om studiemateriaal (insluitend vraestelle) vir alle vakke, af te laai. Materiaal word gereeld bygewerk en elke pakket het 'n afdeling met beroepsvoorligting. As jy die CD koop, kry jy gratis toegang tot die aflaaibare dokumente. Spesiale afslag vir 'n intekening vir meer as een leerder uit 'n gesin. Tans net vir graad 1 – 10.
Gerig op die onderrig van letterkunde vir hoërskoolleerders in privaatskole wat die kurrikulum van die Onafhanklike Onderwysraad (IEB) volg. Besprekings, vraestelle en memorandums volgens die titel van die boek, of die gedig, gerangskik.
Dis dikwels die beste om by die oorspronklike bron om hulp aan te klop. Die Departement van Basiese Onderwys se webtuiste het skakels na verskeie hulpbronne, onder meer ook die afgelope paar jaar se matriekvraestelle (en antwoordstelle) vir alle vakke.
https://ekonomieblog.me/ Dr Waldo Krugell van die NWU se Skool vir Ekonomie op die Potch-kampus se blog vir leerders van graad 10 -12. Hy deel handige skakels na ekonomiese nuus uit koerante, tydskrifte en internetbronne (‘n aanvullende vereiste vir leerders) en bespreek aparte temas (volgens die kurrikulum) vir elke graad.
'n Versameling e-leer-hulpbronne (belyn met die KABV) vir graad R-12, van werkkaarte en lesplanne tot aanvullende materiaal. Werkkaarte is gratis en toetse/eksamenvraestelle is teen R30 elk te koop.
Die oudste tydskrif in die land is bekend vir die uitstekende opvoedkundige materiaal wat in die tydskrif verskyn. Al hierdie artikels, infografika en werkkaarte is een-een in die aanlynwinkel op die Klaskamer-afdeling van die webtuiste, te koop.
Litnet se KlasKamer is propvol skakels vir almal wat betrokke is of belangstel in die onderrig van Afrikaans op hoërskool. Die inhoud is nie tot taalonderrig of net hoërskoolleerders beperk nie. Daar is ook skakels na bv. Geskiedenis-blokraaie en hulp met Wiskunde vir laerskoolleerders en hul onderwysers. Met skakels na notas, vraestelle en toetse.
Dié uitgewer maak klasgee en klas loop baie maklik met omvattende gidse vir onderwysers en leerders, sommige daarvan gratis beskikbaar. Jy kan op hul nuusbrief inteken om op hoogte van spesiale aanbiedinge te bly en kry ook nuus oor slypskole, werksessies, resensies en besprekings. Mieliestronk
Die moeder van Afrikaanse ensiklopedieë dek letterlik elke, liewe onderwerp onder die son – alles in Afrikaans. Gelaai met hulpbronne en inligting vir skooltake, nalees, oplees en sommer net lekkerlees.
Nog 'n omvattende webtuiste propvol (gratis) hulpbronne; van vraestelle en les-idees, tot werkkaarte en video’s om klasgee makliker en interessanter te maak. Ook met handige skakels na ander onderwys-hulpbronne.
Die blog van 'n laerskoolonderwyseres (met ervaring van leerders op die Outisme-spektrum), waar sy lesplanne en -idees deel en jy werkkaarte kan aflaai en uitdruk. Gerig op die Grondslagfase.
Die tuiste van 'n omvattende reeks hulpbronne, idees en inspirasies vir onderwysers op alle vakgebiede, ook in Afrikaans. Vraestelle, werkkaarte, video’s – noem maar op, jy kan dit hier aflaai of aankoop.
Studiegidse te koop vir Fisiese Wetenskappe, graad 10 – 12, met ook DVD’s beskikbaar waar die meer ingewikkelde begrippe verder verduidelik word. Saamgestel deur ‘n oudonderwyser en -dosent in Fisika en Wetenskap wat voorheen ook matriekvraestelle nagesien het.
Vasvrae waaraan die hele klas kan deelneem. Die Afrikaanse taalafdeling het meer as 500 vasvrae. Onderwysers kan ook hul eie inhoud skep en oplaai. Ook as 'n toep beskikbaar, maar dié is net in Engels.
'n Reeks plakkate, baniere en infografika vir laerskoolklasse wat teen betaling afgelaai kan word. Dek onderwerpe soos beroepe, hulpbronne, diere en die omgewing.
'n Kuierplek vir jong skrywers en lesers, met lekker leesstof, nuus oor boeke en stories. En die grootmense hoef nie uitgesluit te voel nie – daar is ook vir hulle 'n aparte ruimte met inligting oor skrywers, boeke, resensies en ander hulpbronne.
Taalsentrum van die Universiteit van Stellenbosch
Dié webtuiste is eintlik gerig op taalpraktisyns, maar die magdom hulpbronne en skakels (o.m. tegniese woordeboeke en 'n Taal-stylgids) is handig vir onderwysers en leerders.
'n Digitale markplein waar onderwysers hulpmiddels kan koop en ook hul eie werk kan verkoop. Al die grade word gedek, insluitend Grondslagfase. Hulpmiddels is beskikbaar vir Afrikaans, Engels, Natuurwetenskappe Sosiale Wetenskappe en Verbruikerstudies.
'n Stewige versameling tweetalige werkkaarte en toetse in Wiskunde, Natuurwetenskappe, Afrikaans en Engels haal die kopseer uit hersiening. Alles is op die KABV-kurrikulum gebaseer met materiaal vir laer- en hoërskoolleerders. Netjies volgens graad ingedeel en maklike stappe hoe om in te teken. Ook handig vir tuisonderrig.
Met meer as 526 000 woorde in die woordelys en nog duisende ander in die Autocorrect-funksie, is hierdie sekerlik die grootste speltoetser vir Afrikaans. Gebruikersvriendelik (met duidelike aanwysings hoe om dit te gebruik) en dit word gereeld bygewerk. Geskik vir Windows en Mac.
Slyp jou kennis en vaardighede
Dié webtuiste is vir almal wat probleme met alledaagse spelling het, of sommer net daarvan hou om op hul spellingtone gehou te word. Gewone en moeilike woorde en algemene foute word getoets. Doen die daaglikse toets en verbeter jou puntestand.
Language Apps: Afrikaans
Gratis aanlynlesse vir jonger kinders of diegene wat basiese Afrikaans wil aanleer om hulself daarbuite te kan help. Dit dek woordeskat, taal en frases en daar is deurgaans klank met die regte uitsprake.
'n Volledige kursus om Afrikaans gratis aanlyn aan te leer, saamgestel deur dr Jacques du Plessis, wat verbonde is aan die Universiteit van Milwaukee in Wisconsin in die VSA. Die program is in blokke verdeel, wat benewens taal ook kommunikasie en kultuur insluit.
Wiki How to do anything … Learn to speak Afrikaans
Stuur gerus aan vir jou anderstalige vriende wat dit oorweeg om Afrikaans aan te leer. Riglyne (in 23 wenke en verduidelikings in ligte trant) oor wat hulle te wagte kan wees van die taal en van Afrikaanssprekendes.
Kultuurprojekte: https://www.atkv.org.za/ Afrikaans-Olimpiade: https://www.atkv.org.za/
Die sosiale media-platform Pinterest is 'n visuele plesierrit, en Afrikaans staan ook daar sy plek vol. Tik Afrikaans in by die soekveld en toer gerus deur die borde. Wees op die uitkyk vir lekker prente, inspirasie en materiaal om die klaskamer, lesse en take nuwe lewe te gee. Hier is solank vier voorbeelde om die bal aan die rol te sit.
Daar is heelwat ouers wat deesdae tuisonderrig vir hul kinders verkies. Hierdie vier webtuistes bied toegang tot hulpbronne wat die taak dalk net 'n bietjie kan vergemaklik - tuisonderwysers soek nes dié in skole se klaskamers ook soms ekstra hulp, idees en inspirasie.
Jong stemme vir Afrikaans!
Meer as 100 jongmense het in video- en stemboodskappe hul liefde vir Afrikaans betuig as deel van die eeufeesviering van Afrikaans as skooltaal (2014) en die 90ste herdenking van Afrikaans as amptelike taal. Hierdie materiaal is versamel deur Kraal Uitgewers en is op Maroela Media beskikbaar.
Dié boodskappe is vir bewaring aan die Afrikaanse Taalmuseum oorhandig. Lees meer oor die projek hier …